section_heading: Povijest
paragraph_text: Nakon EFPSA-inog sudjelovanja u prvoj Europskoj Studentskoj konferenciji (koja je privukla oko 500 studenata različitih zanimanja) u Liegeu u Belgiji u studenom 1990., puno je novih kontakata ostvareno, posebice u istočnoeuropskim državama. Tijekom pete Generalne Skupštine u travnju 1991. godine u Genevi u Švicarskoj EFPSA je narasla na 11 država članica te joj se pridružila prva članica iz istočne Europe. Te je godine nastala ideja stalnih radnih grupa (takozvane radne snage) koje su omogućile učinkovit rad na projektima poput EUROPSYCHO, ERASMUS, itd. Tijekom godina koje su vodile do novog tisućljeća, sve je više događaja poput Ljetnih škola i seminara, i naravno, Kongresa bilo organizirano uz vođenje EFPSA-e. 2006. godine, EFPSA je razvila svoj korporativni vizualni identitet i postala prepoznatljiva sa svojim reprezentativnim logom i narančastom bojom.